Diari Oficial de la Generalitat Valenciana


Sumari del DOGV 4280, del 27-06-2002 (2002/6933)

RESOLUCIÓ de 17 de juny de 2002, del sotssecretari de l'Oficina de Ciència i Tecnologia, per la qual es concedixen les ajudes per a estades d'investigadors invitats en universitats i altres centres d'investigació radicats a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4280

Data del DOGV
:   27-06-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/6933


Organisme emissor
:   Conselleria d'Innovació i Competitivitat

Tipus de document
:   Resolució

RESOLUCIÓ de 17 de juny de 2002, del sotssecretari de l'Oficina de Ciència i Tecnologia, per la qual es concedixen les ajudes per a estades d'investigadors invitats en universitats i altres centres d'investigació radicats a la Comunitat Valenciana. [2002/6933]
  
L'Ordre de 18 de gener de 2002, de la Conselleria d'Innovació i Competitivitat, per la qual es convoquen diferents beques i ajudes per a les accions de suport a la investigació per a l'exercici 2002, establix en el Títol IV les bases per a la resolució de referència i faculta el sotssecretari de l'Oficina de Ciència i Tecnologia per a dictar les disposicions i adoptar les mesures que considere oportunes per al desenvolupament i l'aplicació d'aquella disposició.
  
Per Resolució de 26 d'abril de 2002, del sotssecretari de l'Oficina de Ciència i Tecnologia, va ser publicada en el tauler d'anuncis de l'Oficina de Ciència i Tecnologia (carrer Colom núm. 66 de València) i en l'adreça d'internet http://www.gva.es/ocyt/ la relació de sol·licituds admeses provisionalment i les que havien de completar la documentació preceptiva.
  
Per Resolució de 10 de juny de 2002, del sotssecretari de l'Oficina de Ciència i Tecnologia, va ser publicada en el tauler d'anuncis de l'Oficina de Ciència i Tecnologia i en l'adreça d'internet http://www.gva.es/ocyt la relació de sol·licituds admeses i desistides.
  
Així mateix, l'article 4 de l'orde esmentada disposa que, finalitzat el procés d'avaluació, la concessió o denegació de les ajudes es realitzarà per resolució del conseller d'Innovació i Competitivitat i es publicarà en el Diari Oficial de la Generalitat Valenciana.
  
Per Resolució de 18 de febrer de 2002, del conseller d'Innovació i Competitivitat es delega la firma de les resolucions de concessió o de denegació de les ajudes convocades per l'esmentada Ordre de 18 de gener de 2002.
  
Per tot això, una vegada comprovades les sol·licituds presentades i finalitzat el procés d'avaluació, resolc:
  
Primer
  
Concedir les ajudes per a estades d'investigadors invitats en universitats i altres centres d'investigació radicats a la Comunitat Valenciana als beneficiaris que figuren relacionats en l'annex de la present resolució, pel període i les quanties que s'hi indiquen.
  
Segon
  
Autoritzar la despesa i disposar del crèdit corresponent per al pagament als beneficiaris que figuren en l'annex, per un import total de 180.128,00 euros, a càrrec de l'aplicació pressupostària 37.56.49.393.57.9 línia de subvenció T4017000.
  
Tercer
  
Els beneficiaris de les ajudes estan obligats al compliment de les bases de l'Ordre de 18 de gener de 2002, abans esmentada.
  
Quart
  
D'acord amb el que disposen els articles 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que esgota la via administrativa, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des del sendemà de la publicació de la present resolució.
  
València, 17 de juny 2002.- El sotssecretari de l'Oficina de Ciència i Tecnologia: Javier Quesada Ibáñez.